Massage Masterclass – vejen til et længere liv som massør
I foråret sidste år lancerede vi Massage Masterclass hos DDZ – med ét klart formål: at give massører de værktøjer, der gør det muligt at holde længere i faget og samtidig arbejde endnu dybere med klienternes problematikker.
Siden da har de første to hold gennemført uddannelsen, og vi er ærligt talt pivstolte. Tilbagemeldingerne bekræfter nemlig, at det er lykkedes: Deltagerne oplever både større faglig dybde og en mere skånsom måde at arbejde på.
Hvad lærer du på Massage Masterclass?
Uddannelsen giver dig en række effektive og nænsomme behandlingsmetoder, som du kan integrere direkte i din praksis:
· Blide kropsterapeutiske teknikker 
· Teknikker som man kender dem fra kropsterapien, men anvendt meget blidt og med fokus på sammenhængen mellem krop og følelser 
· Fasciefrigørelse 
· Blide metoder til at løsne fascierne / bindevævet på hele kroppen
· Golgi-metoden 
· En teknik hvor man via Golgiapparatet afslapper musklerne bare ved at hold
· Oscillation 
· Blid vuggen eller pulsering, der er smertedæmpende, beroliger hele nervesystemet og sætter gang i meridianbanerne
· Muskelenergiteknikker
· 
· En skånsom teknik hvor klienten selv arbejder med for at løsne muskelspændinger
Undervisningen er i høj grad hands-on. Du arbejder praktisk med teknikkerne og mærker selv deres effekt – altid under kyndig supervision. Derudover får du indsigt i ergonomiske principper og konkrete øvelser, du kan give videre til dine klienter.
Godkendt og kompetencegivende
Massage Masterclass er RAB-godkendt og kan bruges både til at opnå RAB-registrering som massør og til at optjene generelle RAB-timer.
Det siger deltagerne
“Den perfekte start på enhver behandling! Den grounder, afslapper og giver tryghed – både for klienten og for mig som behandler.”
“Det bedste ved kurset er, at det er så praksisnært, og at vi får effektive behandlingsværktøjer, som supplerer både fysiurgisk massage og zoneterapi.”
“Forklaringerne kobler teori og praksis og er nemme at forstå.”
“TAK FOR EN GOD UDDANNELSE!”
Praktisk information
Uddannelsen har et omfang på 80 timer. Næste hold starter den 8. september og afholdes om tirsdagen fra kl. 9.30–15.45 frem til den 8. december 2026.
For at deltage skal du have en grunduddannelse i massage – eksempelvis fysiurgisk massage (80 timer).
Er du nysgerrig?
Så læs mere om uddannelsen og find alle detaljer på vores hjemmeside: Massage Masterclass

